OISHI ปิดตลาดพุ่งเกือบ 10% หลังกำไร Q3 โตเกิน 4 เท่า!
OISHI ปิดตลาดพุ่งเกือบ 10% หลังกำไร Q3 โตเกิน 4 เท่าตัว โดยปิดตลาดวันนี้อยู่ที่ 74.75 บ. บวก 6.75 บ. หรือ 9.93% สูงสุดที่ 78.50 บ. ต่ำสุดที่ 71.25 บ. มูลค่าซื้อขายที่ 5.62 ลบ.
11 พ.ย. 2558

ผู้สื่อข่าวรายงานว่า ราคาหุ้นบริษัท โออิชิ กรุ๊ป จำกัด (มหาชน) หรือ OISHI ปิดตลาดวันนี้อยู่ที่ 74.75บาท บวก 6.75 บาท หรือ 9.93% สูงสุดที่ 78.50 บาท ต่ำสุดที่ 71.25 บาท มูลค่าซื้อขายที่ 5.62 ล้านบาท ขณะที่ดัชนีตลาดหุ้นไทยโดยรวมลบ 0.59%
ทั้งนี้ปัจจัยทีส่งผลให้ราคาหุ้นOISHI ปรับตัวขึ้นแรงคาดว่ามาจากประเด็นที่บริษัทประกาศผลการดำเนินงานไตรมาส 3 ปี 58 เติบโตเกิน 4 เท่าตัว
โดยบริษัทรายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 184.39 ล้านบาท หรือมีกำไรสุทธิ 0.98 บาทต่อหุ้น เพิ่มขึ้น 456% จากช่วงเดียวกันของปีก่อนที่มีกำไรสุทธิ 33.14 ล้านบาท หรือมีกำไรสุทธิ 0.18 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 467.14 ล้านบาท หรือ 2.49 บาทต่อหุ้น เพิ่มขึ้น 101% จากช่วงเดียวกันของปีก่อนที่มีกำไรสุทธิ 232.14 พันล้านบาท หรือ 1.24 บาทต่อหุ้น
โดยผลการดำเนินงวด 3 เดือนที่มีกำไรเพิ่มขึ้นเป็นผลมาจากบริษัทมีรายได้จากการขายเพิ่มขึ้น และบริษัทสามารถควบคุมค่าใช้จ่ายในการขายได้ดีขึ้น หลังจากเน้นใช้มาตรการส่งเสริมการขายที่มีประสิทธิภาพและเหมาะสม อีกทั้ง ยังสอดคล้องกับกลยุทธ์ของบริษัทมากขึ้น
 